L'alumnat de segon de primària del CEIP Ausiàs March visita l'Ajuntament de Sagunt
21 d’octubre 2022

![](/media/k0mbjqs4/c_recepcionausias.jpg?width=850&height=566.9886363636364)

El regidor d'Educació, Josep Manuel Tarazona ha rebut a l'Ajuntament de Sagunt els xiquets i les xiquetes de segon de primària del CEIP Ausiàs March. La visita ha sigut amb motiu que l'alumnat està estudiant actualment la ciutat i els diferents servicis de l'Ajuntament.

Durant la recepció s'ha explicat com funciona l'Ajuntament i les diferents gestions que realitza. Així mateix, l'alumnat ha pogut preguntar al regidor diferents qüestions relacionades amb la ciutat i l'administració local.

Tarazona els ha donat la benvinguda i els ha explicat el funcionament de l'Ajuntament de Sagunt i la forma en la qual s'organitza. A més, els ha argumentat que «**l'Ajuntament és el lloc on es treballa perquè el poble puga funcionar i on es gestiona tota la política municipal**».

A més, a la recepció també han assistit altres regidors com Alejandro Sotoca, Javier Raro i Natalia Antonino, qui els ha explicat que des de l'Ajuntament es decidix com es gestionen els diners que van dirigits als diferents servicis i ha destacat que «**tenim una ciutat molt antiga amb molts servicis, patrimoni i cultura. Tenim la sort d'estar en una ciutat educadora i igualitària**».

*   [](http://www.facebook.com/sharer.php?u=https://aytosagunto.es/va/actualitat/l-alumnat-de-segon-de-primaria-del-ceip-ausias-march-visita-l-ajuntament-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/l-alumnat-de-segon-de-primaria-del-ceip-ausias-march-visita-l-ajuntament-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alumnat-de-segon-de-primaria-del-ceip-ausias-march-visita-l-ajuntament-de-sagunt/ "Linked In")
*   [](mailto:?body=https://aytosagunto.es/va/actualitat/l-alumnat-de-segon-de-primaria-del-ceip-ausias-march-visita-l-ajuntament-de-sagunt/)